Ֆրանսիայում արդեն հայտնի են նախագահական ընտրությունների առաջին փուլի արդյունքները. Էմանուել Մակրոնն ու Մարին Լը Պենը, մայիսի յոթին կպայքարեն առաջիկա տարիներին Ելիսեյան պալատում կեցություն հաստատելու իրավունք ստանալու համար: Ֆրանսիական հասարակության համար սա բախտորոշ ժամանակ է: Շատ վերլուծաբաններ ասում են, որ սա ողջ ԵՄ համար է կարեւոր, քանի որ ասպարեզում քաղաքական այնպիսի ուժեր են, որոնք ունեն գործողից տարբեր պատկերացումներ քաղաքականության եւ արդիական հարցերի առնչությամբ: